Ակներ (Կիլիկիա)

Ակներ, գյուղ Արևմտյան Հայաստանում, Կիլիկիայի հյուսիսում։ Գտնվում էր Սարոս գետի ճյուղերից մեկի` Պարատիս (Ակներ) գետի ափին, Ցախուտ և Բարձրբերդ գավառների մոտակայքում։

Գյուղի մասին հիշատակվել է 1139 թվականից սկսած։ Գյուղի մասին հիշատակել են Սմբատ Գունդստաբլը, Հեթում Պատմիչը, Կիրակոս Գանձակեցին և XIV դարի գրիչ Սերովբեն, որը գյուղի անունը նշել է Ակներ վանքում 1326 թվականին ընդօրինակված Նարեկի աղոթամատյանի հիշատակարանում։ 1270 թվականին այստեղ` Ակներ վանքում մահացել է Հեթում Ա հայոց թագավորը։ Ակների մոտակայքում է գտնվում Ակներ կամ Ականց անապատ վանքը։

Ծանոթագրություններ 

Կիլիկիայի գյուղեր